|سوات الديوانيه|
سماوي بالباكيت
عدد الرسائل : 6
العمر : 32
نقاط : 17687
تاريخ التسجيل : 04/09/2011
|موضوع: مشتاكلك والليل وحشه الأحد سبتمبر 04, 2011 11:26 am|| |
مشتاكلك والليل وحشه ودمعتي التنزل ثكيله وصوتها من اطيح عالي
وحتى محد يدري بيها اركض اتلكاها بيدي لمن تمر عل بالي
انته وين واني نص موعد بدونك مدري ياهو يسد مكانك
وحشه فراكك جبيرة بكد عشرتك نار تكبر تحرك ابروحي امنيات
ويعلى دخان الضنون وطيره مذبوح احس بي يختنك
كل هذا انه باقي ادور بلكي الكالي حلم مامحترك
بلكي الكالي وعد مامفترك
لو جمره منه حتى اشوفك واصبر وتنشف دمعتي وترجع بروحي الحياة
انته موجود بحياتي تروح تبقى حتى بعيوني من ادور الكه تارك ذكريات
جفي بعده باقي اثر عزفك عليه, الناس صح تشوفه لكن محد تلمسه بأديه
من طفوله موعدي وياك الكمر ماخذ عليك بيدك يظل والى ان تمشي عني
بكل هدوء اتركه غافي اتبوسه وتكله حبيبي نايم ونومك عوافي
وتمشي عني وارجع بلياك اتاني والسما اتغيم وداع وتمطر بحظن الثواني
وابرد واسأل صفنتي يمتى اشوفك ؟ يمتى اخلي الساعة تفتر من جديد ؟
اشلون اخلص ليلي وحدي وانه احس انته بعيد ؟
جفني ساكته كوه يمي خاف اموت
يبجي سكته حتى ما احس بالدموع يدري ظل بالي عليك
يمته اشوفك تتعب عيوني من اركز بأنتظارك
واعدتني وكتلي اعود ! وكلشي رد
خوفي حسرتي الحيرة الضنون العذاب كلها ردت الا انته !
شما اصد لدربك الكه الصوره تتحول ضباب
شما ركضت لنهرك ارجع مكتشف نهرك سراب
منو اليندلك طريق ؟ الليل لا مايدري بيك
هواي جم مره سألته ورفض ينطيني جواب
|عذراء السماوة|
مديرة المنتدى
عدد الرسائل : 157
العمر : 34
نقاط : 25362
تاريخ التسجيل : 08/08/2007
|موضوع: رد: مشتاكلك والليل وحشه الجمعة سبتمبر 16, 2011 3:20 am|| |
يسلمو القصيده روعه شكرا لحسن الذوق